Diari Oficial de la Generalitat Valenciana


Sumari del DOGV 6169, del 21-12-2009 (2009/14030)

RESOLUCIÓ de 10 de novembre de 2009, del director general de l'Aigua, de la Conselleria de Medi Ambient, Aigua, Urbanisme i Habitatge, per la qual es concedeixen subvencions a ens locals per a execució d'obres en matèria d'abastiment d'aigua, sanejament i defensa contra avingudes, com també altres actuacions relacionades amb aquestes obres, en l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6169

Data del DOGV
:   21-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14558


Data del document
:   10-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * ajuda pública
    * obres públiques
    * suport econòmic
    * administració local
    * ordenació hidràulica
    * subministrament d'aigua

RESOLUCIÓ de 10 de novembre de 2009, del director general de l'Aigua, de la Conselleria de Medi Ambient, Aigua, Urbanisme i Habitatge, per la qual es concedeixen subvencions a ens locals per a execució d'obres en matèria d'abastiment d'aigua, sanejament i defensa contra avingudes, com també altres actuacions relacionades amb aquestes obres, en l'exercici 2009. [2009/14257]  
Per Ordre de 14 de novembre de 2008, de la Conselleria de Medi Ambient, Aigua, Urbanisme i Habitatge, es van convocar ajudes a ens locals per a l'execució d'obres en matèria d'abastiment d'aigua, sanejament i defensa contra avingudes, com també altres actuacions relacionades amb aquestes obres, amb l'establiment dels criteris i les bases per a la seua concessió, i amb indicació que la comissió de valoració formularà la proposta de resolució de la concessió de subvencions.  
Constituïda la comissió avaluadora i vistes les sol·licituds presentades, es va elevar una proposta d'adjudicació d'ajudes amb data 9 de novembre de 2009, a la vista de la qual, de conformitat amb la base setena i per les facultats que em confereix l'article 3.1.g) de l'Ordre de 14 d'octubre de 2009, de la Conselleria de Medi Ambient, Aigua, Urbanisme i Habitatge, sobre delegació de l'exercici de determinades competències, resolc:  
Primer  
Concedir, de conformitat amb les bases de la convocatòria, una subvenció a les entitats locals que apareixen allistades en l'annex I per les quanties i per les actuacions que s'indiquen en cada cas, i per un import total d'1.021.145,00 d'euros. Els compromisos de despesa resultants s'imputen al capítol VII del programa 512.10 Gestió i infraestructura de recursos hidràulics, línia de subvenció T0004 Obres urgents d'infraestructura hidràulica, del pressupost de la Generalitat per a l'any 2009.  
Segon  
No concedir les sol·licituds que s'allisten en l'annex II pels motius que s'indiquen a continuació:  
1. Sol·licitud desestimada segons l'informe de la comissió tècnica redactat de conformitat amb els criteris de prioritat i en atenció al nombre màxim d'ajudes i disponibilitat pressupostària segons la base tercera de l'annex de l'Ordre de 22 de maig de 2008 i la disposició segona, paràgraf tercer de la Convocatòria.  
2. Haver presentat la sol·licitud fora del termini fixat en la convocatòria (disposició quarta, primer paràgraf de la Convocatòria).  
3. No correspondre la sol·licitud als requisits de la convocatòria segons la disposició primera d'aquesta.   
3.1. El pressupost de l'obra que s'ha d'executar no ha de ser superior a 100.000,00 €.   
3.2. No complir la resta de requisits exigits en l'esmentat apartat per a ser objecte de subvenció.  
4. No haver aportat la documentació requerida en els terminis atorgats (base sisena, apartat 3 de l'annex de l'Ordre de 22 de maig de 2008), per tant el sol·licitant es considera desistit de la seua petició.   
Tercer  
Donar publicitat a les subvencions concedides a l'empara de la convocatòria efectuada per Ordre de 14 de novembre de 2008, d'acord amb la disposició cinquena i l'article 18 de la Llei 38/2003, general de subvencions.  
Quart  
Notificar la resolució a totes les persones interessades del procediment, d'acord amb el que disposa l'article 59, apartat 5.b de la Llei 30/1992, de 26 de novembre, de règim jurídic de les administracions públiques i del procediment administratiu comú i el que indica la disposició cinc de la Convocatòria.  
Annex I  
  
Annex II  
Contra aquesta resolució, que posa fi a la via administrativa, pot interposar-se recurs potestatiu de reposició davant del conseller en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que puga exercir-se qualsevol altre recurs que es considere oportú.  
València, 10 de novembre de 2009.- El director general: José María Benlliure Moreno.  
\* \* \* \* \* \* \* \* \* \* \* \* \*  
Anexo I  
  
Anexo II  
